Dūkšto geležinkelio stotis

Dūkšto geležinkelio stotis – geležinkelio stotis rytų Lietuvoje, Dūkšte, Geležinkelio g. 5, ruožo Vilnius–Turmantas 125 kilometre. Valdo „Lietuvos geležinkeliai“.Dūkšto geležinkelio stotis.  Litrail.lt (tikrinta 2022-03-02). Stoja keleiviniai traukiniai Vilnius–Ignalina–Turmantas.

Prie stoties stovi apleistas autentiškas dviaukštis geležinkeliečių gyvenamasis namas, išlikęs nuo XIX a.

 Istorija 

1861 m. Dūkšte prasidėjo pirmasis streikas Lietuvoje. Nuo liepos 4 iki liepos 28 d. čia streikavo akmenskaldžiai, tiesantys Sankt Peterburgo–Varšuvos geležinkelį.Darbininkų streikas. Lsa.lt (tikrinta 2022-03-02). Jie reikalavo iš rangovų, kad nebūtų sumažintas jau ir taip mažas darbo užmokestis, kreipėsi net į patį generalgubernatorių Vilniuje, tikėdamiesi jo užtarimo. Caro valdininkai, pabūgę neramumų ir streikų visoje geležinkelio tiesimo trasoje, griebėsi skubių ir griežtų priemonių: liepos pabaigoje 4 aktyviausi streiko organizatoriai buvo pasodinti į kalėjimą, 5 – žiauriai nuplakti. Valdininkai užgniaužė pirmąjį streiką ir privertė akmenskaldžius dirbti senomis sąlygomis.

Dūkšto stotis įrengta 1862 m. kaip III klasės geležinkelio stotis, kurioje galėtų prasilenkti traukiniai, garvežiai pasipildyti vandens, o keleiviai galėtų pasivaikščioti. Dūkšte buvo įrengtos dirbtuvės, kuriose pagaminta didelių ir mažų žemės vežimo vagonų, karučių, kitų būtinų įrankių. Stotis galėjo krauti ir iškrauti prekinius vagonus, priimti ir išduoti bagažą. 1863 m. stotyje pastatyti du barakai su virtuve kareiviams, medinis keleivių namas, bufeto pastatas, du dideli mediniai namai darbininkams. Keleivių namas buvo medinis, kompaktinio tūrio, vieno aukšto, stačiakampio plano, drožinėtais durų ir langų apvadais. 1894 m. čia buvo garvežių angaras, kur buvo prižiūrimi Vilniaus ir Daugpilio depų garvežiai, vandens bokštas (vanduo tiektas iš ežero), veikė telegrafas.Elvyra Mačiulienė. Šiek tiek istorijos apie geležinkelį. 2021-11-19, Mignalina.lt (tikrinta 2024-11-10).

1895 m. sausio 4 d. tarp Dūkšto ir Ignalinos stočių įvyko avarija. Tuo metu sugedo iš Ignalinos išvykusio traukinio garvežys. Traukiniui parvilkti iš Dūkšto pasiųstas pagalbinis traukinys, kuris turėjo partempti sugedusį traukinį į Dūkštą. Pagalbinio garvežio mašinistas per vėlai ėmė stabdyti ir trenkėsi į stovinčio traukinio garvežį. Sudaužyti abu garvežiai, tarnybinis ir vienas prekinis vagonas, sužeisti 3 garvežių darbuotojai. 1898 m. birželio 30 d. traukinys užmušė stoties iešmininką, 1900 m. birželio 30 d. traukinys suvažinėjo bėgių tepėją, liepos mėnesį po traukinio ratais žuvo nežinomas žmogus.Kelionė geležinkelio istorijos bėgiais „Dūkšto geležinkelio stotis“. Ignalinosmuziejus.lt (tikrinta 2025-08-22).

1916 m. nuo Dūkšto link Drujos vokiečiai nutiesė Dūkšto–Drujos siauruką. Per II pasaulinį karą Dūkšto stotyje sunaikintas keleivių namas, apgriautas vandens bokštas, depas neteko stogo. Gyvenamieji namai, sandėliai ir mažesni ūkiniai pastatai išliko nepaliesti. Po karo keleivių namų funkcijas atliko gyvenamasis namas. 1950 m. dokumentuose pažymėta, kad Dūkšto stotyje ketinama pastatyti keleivių namus pagal Minsko–Bresto geležinkelio ruožo vienos iš stočių šabloną. Dūkšto stoties keleivių namas iškilo į vakarus nuo sunaikinto, kiek toliau nuo bėgių ir platformos, vienoje linijoje su depu. Šalia jo pastatyta bagažinė ir du sandėliai.Dūkšto geležinkelio stotis. Ignalina.info (tikrinta 2022-03-02).

 Šaltiniai 

Gelež
Kategorija:Ignalinos rajono savivaldybės geležinkelio stotys